‘हनुमान हर किसी की पीड़ा हर लेते हैं, बस भाव सच्चे हों\'
जीटीरोड स्थित दुर्गा मंदिर का वार्षिकोत्सव बुधवार को धूमधाम से शुरू हुआ। महामंडलेश्वर संतोषी माता ने पहुंच कर सत्संग किया। मंदिर पहुंचने पर मंदिर कमेटी प्रधान डॉ. आत्म प्रकाश मेहता ने पदाधिकारियों के साथ उनका स्वागत किया। कार्यक्रम का शुभारंभ संतोषी माता ने भगवान हनुमान का पूजन किया। पूजन सालासर से आए हुए पुजारियों ने कराया। भजन गायक राम नारायण निर्मोही ओमप्रकाश सरल ने प्रभू का गुणगान किया। पहले दिन के कार्यक्रम में संतोष माता ने प्रवचन करते हुए भगवान हनुमान के बारे में कहा। उन्होंने बताया कि मंदिर में 10 दिन से हनुमान चालीसा पाठ चल रहा है, जिसका समापन 4 मार्च को किया जाएगा।
सवा हनुमान चालीसा पाठ का मकसद क्षेत्र की सुख समृद्धि है। हनुमान भगवान राम के भगत थे, इसलिए राम से पहले उनका गुणगान किया जाना चाहिए। भगवान हनुमान अपने भगतों की पीड़ा हर लेते हैं। बस जरूरत है सच्चे दिल से, निष्काम भाव से उनकी पूजा की जाए। हनुमान चालीसा पाठ का मकसद यह नहीं कि माइक पर जोर-जोर से बोला जाए, अंतर मन से भी पाठ किया जा सकता है, जिसका सबसे ज्यादा लाभ मिलता है।
फतेहाबाद। श्री दुर्गा मंदिर में आयोजित समारोह में पूजा अर्चना में भाग लेते संतोषी माता।
hin_Deva hin_Deva hin_Deva awa_Deva